(क) किसी आपात स्थिति में दूर संचार प्रणाली के माध्यम से पुलिस के साथ संचार के लिए असम में लोगों हेतु उपलब्ध मौजूदा सुविधाओं की वर्तमान स्थिति का ब्यौरा क्या है;

(ख) क्या गुवाहाटी तथा असम के अन्य भागों हेतु पुलिस नियंत्रण कक्ष का कोई केन्द्रीकृत टेलिफोन नम्बर कार्य कर रहा है, जिसका उपयोग आपातकाल में पुलिस को बुलाने के लिए किया जा सके;

(ग) यदि हां, तो तत्संबंधी ब्यौरा क्या है;

(घ): यदि नहीं, तो इसके क्या कारण हैं; और

(ड.) देश में आम कार्यों के लिए, पुलिस के साथ संप्रेषण करने के लिए तत्काल रूप से प्रयोग में लाई जाने वाली मौजूदा केन्द्रीकृत प्रणाली का राज्य-वार ब्यौरा क्या है?

गृह मंत्रालय में राज्य मंत्री (श्री मुल्लापल्ली रामचन्द्रन)

**(क) से (घ): रिपोर्ट के अनुसार गुवाहाटी शहर में एक कम्प्यूटर ऐडेड डिसपैच सिस्टम/ग्लोबल पॉजिशनिंग सिस्टम ( जी आई एस/जीपीएस आधारित 100 डायल प्रोजेक्ट) क्रियाशील है। सभी पुलिस स्टेशनों तथा पुलिस अधिकारियों के दूरभाष नम्बर नियमित पुलिस नागरिक परिसंवादों के माध्यम से जनता को उपलब्ध कराए जाते हैं। इसके अतिरिक्त पुलिस अधिकारियों तथा पुलिस स्टेशनों के दूरभाष नम्बर असम पुलिस की सरकारी वेबसाइट में भी उपलब्ध हैं।**

**(ड.) सूचना एकत्रित की जा रही है तथा सदन के पटल पर रख दी जाएगी।**